Kramatorsk

Kramatorsk on linn Ukrainas Donetski oblastis, umbes 20 km kaugusel Slovjanski keskusest lõunaedelas. 21. oktoobril 2014 andis Donetski oblasti kuberner Oleksandr Kihtenko korralduse viia osa oblasti valitsusasutustest üle Kramatorskisse ja Slovjanskisse.

 Rahvaarv 
Ukraina 2001. aasta rahvaloenduse andmetel oli elanikke umbes 181 025 000; koos asundustega 216 162 000 elanikku, neist mehi ligikaudu 98 100 ja naisi umbes 118 700.

 Elanikke oli 2014. aasta alguses 162 811, linnas ja 196 242 linnavolikogule alluvate territooriumidega.
 Elanikke oli 2016. aasta alguses 173 811, linnas ja 208 000 koos linnavolikogule alluvate territooriumidega.
 Elanikke oli 2017. aasta alguses 155 607, linnas ja 188 456 linnavolikogule alluvate territooriumidega.
 Rahvaarv 2021. aasta alguses 152 120 inimest, linnas ja 185 115 – linnavolikogule alluvate territooriumidega.

2001. aasta rahvaloenduse andmetel märkis 31,06% oma emakeeleks ukraina, 67,87% vene, 0,23% armeenia, 0,10% valgevene, 0,06% mustlaskeel, 0,02% moldova, 0,01% ungari, 01% kreeka, heebrea, poola, saksa ja gagauusi. XX sajandi alguses oli seal esikohal ukraina keel.

 Üldiseloomustus 
pisi|200px
Kramatorsk on masinatööstuse keskus. 

 Ajalugu 
 Sõda Donbassis 
2014. aasta aprillis võtsid valitsusvastaste relvajõudude (DRV) võitlejad linna oma kontrolli alla.

2014. aasta 13. mail ründas umbes 30 automaatrelvade ja granaadiheitjatega relvastatud valitsusvastaste relvajõudude võitlejat Kramatorskist umbes 20 km kaugusel asuva Oktjabrske küla juures varitsusest valitsuse väesalka. Granaadiheitja tabamuse saanud soomustransportööri plahvatuses hukkus 6 Ukraina õhudessantvägede võitlejat, üks raskelt haavatud võitleja suri teel haiglasse, surma sai ka üks mässaja, 7 inimest sai haavata. Tegemist oli valitsusvägede seni suurima inimkaotusega Donbassi sõjas.

BBC ja Reutersi teatel hakkasid valitsusvastaste relvajõudude võitlejad 5. juulil linnast lahkuma.

2014. aasta 5. juulil heisati Kramatorski haldushoonele taas Ukraina lipp.

11. juulil taastati ühistranspordi liiklus.

2015. aasta 10. veebruari päevases raketiheitjarünnakus (Kramatorski raketirünnak (2015)) linnale hukkus vähemalt kakskümmend viis inimest, sealhulgas seitseteist rahulikku elanikku ja kaheksa sõjaväelast. Vähemalt 64 inimest (35 tsiviilisikut ja 29 sõjaväelast) sai haavata, 10 haavatu seisund oli kriitiline. Sõjaväelased said haavata peamiselt Kramatorski sõjalennuvälja juures asuvas Ukraina sõjaväebaasis.

12. veebruar kuulutati Kramatorskis leinapäevaks.

24. mail 2018 külastas Kramatorskit Eesti president Kersti Kaljulaid.Fotod: president Kaljulaid külastas Donetski oblastis Kramatorski linna, ERR

 Sõjategevus 2022. aastal 
Vene relvajõud andsid ööl vastu 4.–5. aprilli 2022 linnale raketilöögi. Vaenlase rünnaku tagajärjel hävis osaliselt 15. keskkool. Vene raketi tabamuse kohas registreeriti 15 m laiune ja ligi 3 m sügavune lehter.

Mürsu tagajärjel said kahjustada raudteerööpad, mistõttu evakuatsioonirongid № 45/46 olid sunnitud jääma Lozova jaama ja evakueeruda soovijatel tuli oodata lisateavet.

8. aprillil 2022 sattus Kramatorski raudteejaam Vene relvajõudude raketitule alla. Pommitamises hukkus 50 inimest, neist viis last. 98 inimest sai vigastada. Donetski oblasti kuberner Pavlo Kirõlenko ütles, et rünnaku ajal viibis jaamas tuhandeid inimesi.

Vaata ka
 Kramatorski sõjalennuväli
 2023. aasta 27. juuni raketirünnak Kramatorskile

Viited

 Välislingid 

 Kramatorski koduleht
 Kramatorsk station attack: What we know so far. BBC News, 9. aprill 2022

 Ukraine's 'babushkas' confront armed separatists ... (Ukraina "babuškate" võitlus relvastatud separatistidega) YouTube (2:25) 
 6. juuli 2014. Infovastupanu. Terroristide poolt mineeritud sõiduki hävitamine. Video (0:37)
 20. september 2014. Infovastupanu. В Краматорске Ленин с помощью проукраинских активистов сменил окраску, video 1:48.
 10. veebruar 2015. Ukrajinska Pravda. Боевики обстреляли главный штаб АТО в Краматорске (vene keeles)
 30. detsember 2022. RFE/RL. Monument To Russian Poet Pushkin Removed In Ukraine's Kramatorsk

Kategooria:Donetski oblasti linnad